fi en id en en sl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi id en en id en de fi fi fi fi fi fi fi fi fi fi fi fi fi fi fi fi en fi sv fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en tr id fi fr sv fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi hbs_lat et fi en kk
Suomenlahden Meripurjehtijat ry – – Maailman merillä jo vuodesta 1981
Skip to content Skip to main menu
Purjehduskauden päättäjäiset pidetään viime vuosien positiivisten kokemusten perusteella jälleen Lähteelässä.
Posted on heinäkuu 5, 2021 by SMer ylläpitäjä
SMer:n toiminnan alkuvuosina sovittiin jokin päivä, jolloin pyrittiin kohtaamaan Hangossa tai Maarianhaminassa keskellä kesää. Reittisuunnittelu oli tehtävä huolella, sillä sää aiheutti rajoituksensa eikä nykyisiä kommunikointimahdollisuuksia ollut. Usein onnistuttiin, joskus ei.
Juhlavuoden kunniaksi toteutamme tänä kesänä tapaamisen Hangossa heinäkuun puolivälissä, noin 14-15.07. Ennakkotietojen mukaan veneitä on tuolloin liikkumassa Hangon tienoilla sekä itään että länteen.
Tarkemman ajankohdan ja yksityiskohtien täsmentämiseksi, ilmoita kiinnostuksesi tapaamiseen: tuomo piste-merkki jonka jälkeen kouti ja lopuksi gmail piste com, viimeistään tiistaina 15.06. Ilmoittautuneille jaetaan tarvittaessa tarkempia tietoja sähköpostilla.
Posted in Sekalaiset, Tapahtumat
Posted on huhtikuu 7, 2021 by SMer ylläpitäjä
Purjehduksen kilpailusäännöt uudistuvat aina olympiadeittain. Nykyisissä poikkeusoloissa uudet säännöt astuivat voimaan vuoden 2021 alusta. Muutokset edellisiin sääntöihin verrattuna ovat pieniä, samoin kuin edellisiin sääntöihin niiden voimassaoloaikana tehdyt korjaukset.
Kun uudet säännöt tulevat voimaan, on SMer perinteisesti tarjonnut sääntökoulutusillan, jossa sääntöjen muutokset on käyty läpi. Lisäksi keskustellaan erikoistapauksista ja toteutuneista sääntötulkinnoista. Koulutus järjestetään myös tänä keväänä, torstaina 15.04.2021 klo 1830, luonnollisesti etäyhteyksin. Asiantuntijana toimii SMer:n kilpapurjehdusjohtaja ja sääntöguru Jari Koskikivi. Hän vastaa myös kysymyksiin.
Materiaalin tiedot ovat täällä: linkki materiaaleihin
Posted on helmikuu 16, 2021 by SMer ylläpitäjä
SMer (tekstiilien, tämä meni jo) oluen tilauksia varten löydät SMer-shopin tästä linkistä sekä sivuston alareunasta.
Olutvalikoima on laajentunut. Nyt on tarjolla IPA, ALE ja PILS. Tilausten teon aikataulu selvinnee pääsiäisen aikaan. Muuten tilausprosessi menee näin: tee täällä tilaus. Saatujen tilausten perusteella tehdään tilaus panimolta. Jokainen maksaa oluensa kun noutaa ne panimolta.
Hinnat ovat päteviä jollei jotain odottamatonta tapahdu, kuten että vain yksi henkilö tilaa yhden olutlaatikon. Mikäli tämänkaltainen tilanne syntyy, tiedotamme asianosaisia asiasta.
Posted on helmikuu 9, 2021 by SMer ylläpitäjä
Koulutusillan aiheena on uudet kilpapurjehdussäännöt, jotka astuivat voimaan tämän vuoden alussa. Ajankohdaksi on kaavailtu huhtikuuta.
Ilmoittautumisohjeet, tarkka ajankohta ja tarkemmat koordinaatit toimitetaan lähempänä tapahtumaa sähköpostilla. Tarkista siksi, että oikea sähköpostiosoitteesi on merkitty tässä lehdessä julkaistuun jäsenrekisteriin.
Posted in Sekalaiset, Tapahtumat
Posted on helmikuu 9, 2021 by SMer ylläpitäjä
Talvihiivari on siirretty maaliskuulta myöhempään ajankohtaan, aikaisintaan huhtikuulle tai syksyyn. Tilannetta seurataan ja uusi ajankohta ilmoitetaan myöhemmin.
Posted in Kisat, Tapahtumat
Posted on helmikuu 9, 2021 by SMer ylläpitäjä
Vuosikokous pidetään torstaina 25.02 klo 1830. Paikkana on tuttu ravintola Casa Mare, Helsingin Lauttasaaressa, osoitteessa Gyldenintie 6. Paikalle pääsee nykyään kätevästi metrolla. Kokouksessa käsitellään sääntömääräiset asiat. Rajoitettua tarjoilua. Koronatilanne saattaa vaikuttaa kokousjärjestelyihin. Mahdollisista muutoksista tiedotetaan sähköpostitse.
Posted in Sekalaiset, Tapahtumat
KUIVAPURJEHDUSILTA 04.12.2020 – PERUTTU
Posted on marraskuu 21, 2020 by SMer ylläpitäjä
Oluenmaistelutilaisuuden järjestämistä etäkokouksen keinoin selvitellään. Kutsu mahdolliseen virtuaalimaisteluun lähetetään niille, jotka ilmaisevat sen haluavansa.
Purjehduskilpailun jälkeen kokoonnutaan lämmittelemään ja syömään johonkin purjehduspaikan lähistöllä sijaitsevaan ravintolaan, joka nimetään lähempänä tilaisuutta. Jos et osallistu purjehduskilpailuun, voit tulla suoraan ravintolaan klo 19. Tilaisuuden aikana järjestetään kilpailuun osallistuneiden veneiden kauneuskilpailu sekä jaetaan kisan palkinnot. Illan aikana lanseerataan myös 40-vuotisjuhlaolut Pilssi.
PIENOISVENEIDEN PURJEHDUSKILPAILU 4.12.2020 – PERUTTU
Posted on marraskuu 21, 2020 by SMer ylläpitäjä
Purjehduskilpailu on perinteisesti pidetty Tapiolan Keskusaltaassa tai vaikeiden jääolosuhteiden ilmettyä sen liepeillä. Joskus on purjehdittu jopa Keskusaltaan jäällä jos se on ollut tarpeeksi vahvaa. Vuonna 2013 kisa siirrettiin Otsolahdelle koska Keskusallas on muutettu tekojääluistinradaksi.
Kilpailukutsu on julkaistu LaBussa ja lopulliset ohjeet rata-alueesta ilmoitetaan ilmoittautuneille kippareille sähköpostilla viimeistään kilpailua edeltävänä päivänä. Valmistaudu kisaan varaamalla aika kalenteristasi ja rakentamalla kilpailukykyinen vene. Veneen rakennussäännöt ja radan tyyppi ilmenevät kilpailukutsusta.
Posted in Kisat, Tapahtumat
Posted on syyskuu 16, 2020 by SMer ylläpitäjä
Syyskokous pidetään 29.10 klo 1830. Paikkana on tutun ravintola Casa Maren baari, Helsingin Lauttasaaressa, metroaseman vieressä, osoitteessa Gyldenintie 6.
© 2022 Suomenlahden Meripurjehtijat ry
Responsive II powered by WordPress